**Ministru kabineta noteikumu projekta “Grozījumi Ministru kabineta 2005.gada 29.marta noteikumos Nr.207 “Noteikumi par ārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta noteikumu projekts “Grozījumi Ministru kabineta 2005.gada 29.marta noteikumos Nr.207 “Noteikumi par ārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu”” (turpmāk – projekts) izstrādāts, pamatojoties uz Eiropas Parlamenta un Padomes 2013.gada 20.novembra Direktīvu Nr.2013/55/ES, ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr.1024/2012 par administratīvo sadarbību, izmantojot Iekšējā tirgus informācijas sistēmu (IMI regulu) (dokuments attiecas uz EEZ) (turpmāk – grozījumu direktīva).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā ir Ministru kabineta 2005.gada 29.marta noteikumi Nr.207 “Noteikumi par ārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu” (turpmāk – noteikumi Nr.207). Noteikumos Nr.207 ir iekļautas tiesību normas, kuras izriet no Eiropas Parlamenta un Padomes 2005.gada 7.septembra Direktīvas [2005/36/EK](http://eur-lex.europa.eu/eli/dir/2005/36?locale=LV) par profesionālo kvalifikāciju atzīšanu (dokuments attiecas uz EEZ) (turpmāk – direktīva), t.i. ir noteikti tie ārvalstīs izdotie ārstu izglītību un profesionālo kvalifikāciju apliecinošie dokumenti, kuri saskaņā ar direktīvu apliecina, ka šos dokumentus saņēmušās personas ir izpildījušas direktīvā noteiktās minimālās prasības ārsta kvalifikācijas iegūšanai. Līdz ar to personām, kuras var uzrādīt šos dokumentus un pretendē uz profesionālās kvalifikācijas atzīšanu Latvijā, piemēro speciālo profesionālās kvalifikācijas atzīšanas sistēmu. Praksē tas nozīmē, ka, uzrādot attiecīgos dokumentus, personas profesionālās kvalifikācijas atzīšana notiek paātrinātā un vienkāršotā kārtībā, jo nav nepieciešama detalizēta apgūtās studiju programmas ilguma, satura un profesionālās pieredzes analīze. Grozījumu direktīvā ir papildinātas direktīvā noteiktās t.s. „ārstu specifiskās iegūtās tiesības”, kas paredz, ka speciālo profesionālās kvalifikācijas atzīšanas sistēmu ir jāpiemēro arī īpašos izņēmuma gadījumos, proti, šajā gadījumā, ja noteiktajā laika periodā Itālijas Republikā iegūtie specializētā ārsta kvalifikāciju apliecinošie dokumenti neatbilst direktīvā noteiktajām prasībām, piemēram, tas varētu attiekties uz noteikto minimālo studiju ilgumu noteiktā ārsta profesijas specialitātē, ja ir izpildīti direktīvā noteiktie nosacījumi. Projekts izstrādāts, lai pilnībā un precīzi pārņemtu grozījumu direktīvā noteikto prasību attiecībā uz izņēmumu speciālās profesionālās kvalifikācijas atzīšanas sistēmas piemērošanā. Noteikumu Nr.207 informatīvā atsauce uz Eiropas Savienības direktīvām tiek papildināta ar atsauci uz grozījumu direktīvu.Normatīvajiem aktiem Eiropas Savienības un Eiropas Ekonomikas zonas valstu grozījumu direktīvā un regulā noteikto prasību izpildīšanai bija jāstājas spēkā līdz 2016.gada 18.janvārim. Tādēļ ir nepieciešams steidzami veikt grozījumus noteikumos Nr.207, lai nodrošinātu to normu atbilstību grozījumu direktīvas prasībām.   |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā noteiktais attieksies uz ārstiem, kas studijas ārsta profesijai nepieciešamās profesionālās kvalifikācijas iegūšanai Itālijas Republikā ir uzsākuši laika posmā no 1983.gada 31.decembra līdz 1991.gada 1.janvārim un pretendē uz profesionālās kvalifikācijas atzīšanu Latvijā, ja viņu izglītību apliecinošie dokumenti neatbilst Latvijas Republikas normatīvajos aktos noteiktajām izglītības programmu minimālajām prasībām ārsta kvalifikācijas iegūšanai.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav.  |

**V. Tiesību akta projekta atbilstība Latvijas Republikas starptautiskajām saistībām**

|  |  |  |
| --- | --- | --- |
| 1. | Saistības pret Eiropas Savienību | Ar projektu tiek pārņemta grozījumu direktīva.Saskaņā ar grozījumu direktīvas 3.panta 1.punktu dalībvalstu normatīvajiem un administratīvajiem aktiem, kas vajadzīgi, lai izpildītu šīs direktīvas prasības, jāstājas spēkā līdz 2016.gada 18.janvārim. |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts ietver šāda ES tiesību aktu nosacījumus:* Eiropas Parlamenta un Padomes 2013.gada 20.novembra Direktīva Nr.2013/55/ES ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr.1024/2012 par administratīvo sadarbību, izmantojot Iekšējā tirgus informācijas sistēmu (IMI regulu) (dokuments attiecas uz EEZ).
 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Grozījumu direktīvas 1.panta 21) daļa (par direktīvas 27. panta 2.a punktu)  | Projekta 1., 2.punkts  | Tiks ieviesta pilnībā | Neparedzēs stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Citas tiesību normas, kas izriet no direktīvas un grozījumu direktīvas, ir iekļautas likumā „Par reglamentētajām profesijām un profesionālās kvalifikācijas atzīšanu” un uz šī likuma pamata izdotajos tiesību aktos. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts publicēts ministrijas tīmekļa vietnē pēc tā izsludināšanas Valsts sekretāru sanāksmē.  |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Projektā noteiktais attieksies uz institūcijām, kas saskaņā ar Ministru kabineta 2005.gada 19.jūlija noteikumiem Nr.525 „Kārtība profesionālās kvalifikācijas atzīšanai pastāvīgai profesionālajai darbībai Latvijas Republikā” ir iesaistītas profesionālās kvalifikācijas atzīšanā ārsta profesijā: 1. Akadēmiskās informācijas centru, kas īsteno informācijas institūcijas uzdevumus,
2. Latvijas Ārstu biedrību, kas ir institūcija, kas izsniedz profesionālās kvalifikācijas atzīšanas apliecības reglamentētajā profesijā.
 |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas III un IV sadaļa – projekts šīs jomas neskar.*

Izglītības un zinātnes ministrs Kārlis Šadurskis

Vizē:

Valsts sekretāra vietnieks -

Nodrošinājuma un finanšu departamenta direktors,

valsts sekretāra pienākumu izpildītājs E.Martinsons

29.03.2016.11:10

1255

I.Stūre, 67047899

Inese.Sture@izm.gov.lv